द्रविड़ दूसरी बार विवादास्पद फैसले का शिकार  
भारत के अनुभवी बल्लेबाज राहुल द्रविड़ को इंग्लैंड के खिलाफ लगातार दूसरे क्रिकेट टेस्ट मैच में अंपायर के विवादास्पद फैसले का शिकार होना पड़ा।
भारत के अनुभवी बल्लेबाज राहुल द्रविड़ को इंग्लैंड के खिलाफ लगातार दूसरे क्रिकेट टेस्ट मैच में अंपायर के विवादास्पद फैसले का शिकार होना पड़ा। इंग्लैंड के खिलाफ चौथे और अंतिम क्रिकेट टेस्ट की दूसरी पारी में द्रविड़ को 13 रन के स्कोर पर विवादास्पद आउट दिया गया।  मैदानी अंपायर ने द्रविड़ को नॉट आउट करार दिया था लेकिन इंग्लैंड के डीआरएस मांगने पर टीवी अंपायर ने उन्हें कैच आउट दे दिया। हालांकि स्निकोमीटर से जाहिर हो रहा था कि गेंद द्रविड़ के बल्ले से नहीं टकराई है।  एजबस्टन में तीसरे टेस्ट में भी द्रविड़ को दूसरी पारी में जेम्स एंडरसन की गेंद पर विकेट के पीछे कैच आउट दिया गया था जबकि असल में गेंद उनके बल्ले का किनारा लेकर नहीं गई थी बल्कि उनका बल्ला उनके जूते के फीते से टकराया था। द्रविड़ ने बाद में कहा था कि भ्रम के कारण उन्होंने डीआरएस का सहारा नहीं लिया।